Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) minister za izobraževanje, znanost in šport izdaja

ODREDBO
 o sprejetju izobraževalnih programov srednjega poklicnega ter srednjega strokovnega izobraževanja


1. člen

Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 169. seji, dne 14. 12. 2018, se sprejmejo:
· prenovljeni izobraževalni programi srednjega poklicnega izobraževanja:

· Elektrikar, ki nadomešča obstoječi program, objavljen v Uradnem listu št. 53/08 in 101/13;

· Gozdar, ki nadomešča obstoječi program, objavljen v Uradnem listu št. 55/07; 
· Mehatronik-operater, ki nadomešča obstoječi program, objavljen v Uradnem listu št. 14/10 in 101/13;
· Slaščičar, ki nadomešča obstoječi program, objavljen v Uradnem listu št. 55/07 in 

· Vrtnar, ki nadomešča obstoječi program, objavljen v Uradnem listu št. 55/07.

· nova izobraževalna programa srednjega strokovnega izobraževanja: 

· Zdravstvena nega in

· Zdravstvena nega (SI).

2. člen

(1) Izobraževalne programe iz prejšnjega člena Ministrstvo za izobraževanje, znanost in šport objavi na svoji spletni strani. 

(2) Izobraževalni programi iz prejšnjega člena se začnejo izvajati s šolskim letom 2019/2020.

3. člen

Ta odredba začne veljati naslednji dan po objavi v Uradnem listu Republike Slovenije.

